description: Решенията на проблема с мръсния въздух в София и други градове са ясни и ако се започне работа, резултатите могат да се усетят веднага

title: Дишай! - Капитал

maintext:
Илюстрация Увеличаване Автор: Надежда Чипева Смаляванеа>
- Мръсният въздух в София и другите големи градове убива хиляди хора всяка година и влошава качеството на живот на още много други
- Ако не се вземат мерки замърсяванията ще се увеличават
- Решенията на проблема са ясни и ако се започне работа, резултатите могат да се усетят веднага
страдат от хронична обструктивна белодробна болест, не могат да излязат по улицата в по-замърсените дни на зимните месеци, защото има опасност буквално да се задушат от кашлица.
И ако фокусът ни обикновено е върху проблема, решението всъщност винаги се крие у хората. Въздухът в София страда не само защото има твърде много дизелови автомо
б
или или твърде много печки на твърдо гориво. Улиците на града ни задушават, защото данните се събират от РИОСВ, решенията се взимат от Столична община, а политиките се изразяват в снимки пред новите метростанции или някоя нова партида китайски автобуси. Кметът Йорданка Фандъкова може и да говори за зелен град, но през цялото й управление дотук не е имало човек в СО, който да работи по този проблем. Само едно доказателство за това е, че в Столична община от ноември 2015 г. прашасва Програмата за управление на качеството на атмосферния въздух (КАВ). По план тя трябваше да бъде приета през април тази година, но вече осми месец не влиза в приоритетите на общинските съветници. Едва ли това щеше да е така, ако някой чувстваше като своя отговорност изчистването на въздуха в София. Проблемът на въздуха всъщност е класически сценарий на споделената отговорност, която в крайна сметка е ничия.
Всъщност от седмица насам София дори няма заместник-кмет по екологията. Това е повече от добра новина, защото дава шанс на това място да се появи човек с ясно послание и ясни задачи, който да заяви търсени ефекти, които могат да се проследят. Сред добрите новини все пак е и създаването на ново направление
"Зелена София" в Асоциацията за развитие на София и фактът, че то се води от бившия изпълнителен директор на "София тех парк" Елица Панайотова. Засега планът е то да пише стратегия, която да прерасне в реални мерки за по-чист въздух и по-екологичен град. На етапа Столичната община се е доказала по-скоро в липсата на каквото и да било желание да претворява хартиените стратегии в истински мерки. Шансът този път е амбицията градът да се кандидатира за Е
вропейска зелена столица, но всичко ще зависи от добрия мениджмънт или липсата на такъв.
Преди седмица съдържанието на по-едрите фини прахови частици (ФПЧ10) в софийския въздух за пореден път надвишаваше средната норма за денонощие между 1.5 и 2 пъти. Със сигурност не сте разбрали за това от Столична община или медиите, но вероятно сте го усетили със собственото си гърло. Както всяка зима проблемът с мръсния въздух постепенно започва да задушава жителите на много от българските градове. С това идва и ядът, че по този въпрос просто нищо не се прави. Няма спрени автомобили, няма безплатен градски транспорт, няма предупреждения да не се излиза на улицата. Вместо това има "награди" от международни класации за най-мръсен въздух.Дребно възмездие за лошия въздух може да дойде от заведеното дело срещу България от Европейската комисия за неспазване на пределно допустимите норми на прах във въздуха между 2007 и 2013 г. През ноември излезе становище на генералния адвокат по делото, от което изглежда, че е по-вероятно страната да бъде осъдена за неспазване на правото на ЕС. Това, разбира се, не е никакво успокоение. По-важният въпрос е кога ще се появят конкретни мерки, които правят въздуха по-чист - и това да бъде измерено. Засега ясни данни няма, освен тези, които хората усещат с белите си дробове. Над 18 хиляди души умират всяка година от болести, свързани със замърсения въздух, каза преди няколко месеца председателят на Българското дружество по белодробни болести Диана Петкова. Други 50 хиляди, коитоПроблемът с мръсния въздух наистина не е трудно да се реши (вижте как на стр. ), но за целта първо трябва поне да се знае реалният мащаб на проблема с повече детайли. Засега България продължава да няма точни данни какво се случва с въздуха и как проблемът въздейства на хората. Министерството на здравеопазването няма конкретна информация колко души са се разболели в следствие на замърсяванията. Изпълнителната агенция по околната среда (ИАОС) пък дава информация за качеството на въздуха с ден закъснение. "Има упорито нежелание да се публикуват данни в реално време", обяснява Ивайло Хлебаров, съветник по проблемите на околната среда към сдружението "За Земята", който следи отблизо проблема. Освен това в момента няма законов механизъм, чрез който населението да бъде информирано при надвишаване на нормите на нива на ФПЧ. На следващия ден виждаме броя превишавания, но това не е от полза, смята Хлебаров.А понякога общините и институциите взимат решения, които съвсем ясно спъват процеса по получаване на информация. Да вземем за пример Пловдив, където една от станциите за измерване на състоянието на въздуха - до "Баня Старинна" в центъра на града, е преместена в периферния жк "Тракия". Преди преместването там са отчитани най-честите превишения на допустимата концентрация на ФПЧ10, отбелязва председателят на управителния съвет на "Асоциация за Европейска интеграция и права на човека" адв. Михаил Екимджиев, който е сезирал ЕК по случая. От Регионалната инспекция по околната среда и водите в Пловдив потвърдиха пред "Капитал", че измервателната станция е преместена, защото е била в близост до кръстовище с натоварен трафик, в район с прекомерно застрояване и с множество битови замърсители. С други думи, сензорът за мръсен въздух е бил преместен, защото въздухът е твърде мръсен.Предвид хаоса с данните, засега остават ясни най-вече причините за проблема. Битовото отопление на дърва и въглища, транспортът, големите ТЕЦ-ове в близост, дори и непочистените улици повишават нивата на фини прахови частици, които бавно ни разболяват. На практика няма и промяна в никоя от големите политики, които насърчават замърсяването. Данъците за автомобили са по-ниски за по-старите автомобили с далеч по-лоши екологични показатели. Държавата дава енергийни помощи на семейства с ниски доходи, които отиват предимно за твърди горива.Все пак в последните години привидно има малко подобрение в показателите на градове като София. Градът успява да PRоизведе и положителни новини заради някои палиативни зелени политики - строежът на третия лъч на метрото и инвестициите в нови превозни средства за градския транспорт (макар и част от тях дизелови). Нищо от това обаче не е убедително, докато не се появят реални данни. В крайна сметка покрай строежа на подземната железница за близо две години в центъра на града са отворени огромни строителни язви, които вероятно допълнително замърсяват въздуха на София с прах и със сигурност имат ефект върху всички, които живеят и работят наблизо. Общината им дължи поне това да е помислила, изследвала и обяснила на какво ги подлага.В действителност изглежда, че броят дни, в които съдържанието на ФПЧ в софийския въздух е над нормата, сякаш намалява от 2011 г. насам, това не трябва да успокоява. "2011 г. е година на пиково замърсяване заради много студена зима, затова не трябва да се взима като отправна точка От 2010 г. досега съществено намаление на замърсяването на ФПЧ няма", обяснява Боян Рашев от denkstatt. Той следи данните и твърди, че броят превишения през 2016 г. ще са по-високи отколкото през 2015 г. Наблюденията и на Ивайло Хлебаров върху работата конкретно на Столична община са, че няма устойчиво разработване на мерки, нито измерване на ефекта им след време. "Виждам сериозно нежелание да се работи в посока на решаване на основните проблеми на столицата в името на всички граждани, а не някакви чисти корпоративни интереси", казва Ивайло Хлебаров.В началото на годината Фандъкова се похвали и че София ще бори мръсния въздух по модела на Амстердам, Париж и Виена - със системи от градски колела и електромобили. На практика обаче проектът за обществени велосипеди се бави вече няколко години и в настоящия момент се протака от общината. В неприетата програма за качеството на въздуха пък срещу мерките "изграждане на велоалеи" и "създаване на нови тревни площи за сметка на площи - потенциални източници на прах" стои етикетът "изпълнено". Едва ли това е най-подробният измерител, който общината можеше да използва. А и доста хора в кварталите на София могат да оспорят ефектите.


description: Смята се, че нападението е заради участието на Москва в сирийския конфликт

title: Руският посланик в Турция Андрей Карлов е убит в Анкара

maintext:
1
2 Служители на турската полиция в района на убийството
© Umit Bektas
1
2 © Umit Bektas
[Reuters]
#pts: Reports suggest the gunman spoke in both Turkish & Russian - made threats about #Aleppo & continued insecurity as revenge. pic.twitter.com/8S6SqZvSry — Charles Lister (@Charles_Lister) December 19, 2016
Камерите са уловили момента, в който посланикът е прострелян (предупреждение: видеото
The Turkish policeman who just killed the Russian ambassador to Turkey in Ankara. pic.twitter.com/NmpnKSjoKg — Gilgo (@agirecudi) December 19, 2016
Нападател е прострелял и убил руския посланик в Турция Андрей Карлов. Смята се, че атаката е заради участието на Москва в сирийския конфликт, пише ВВС.Няколко други хора са били ранени при нападението, което се случва ден след провеждането на протести в Турция заради руската военна интервенция в Сирия. Според руските медии посланикът е бил на посещение на изложба, озаглавена "Русия през погледа на турците".Полицията е "неутрализирала" стрелеца, за който се посочва, че е турски полицай, който не е бил на служба. Карлов е бил закаран в болница, където по-късно е била потвърдена смъртта му."Тероризмът няма да успее. Ще се борим с него непоколебимо. Споменът за този виден руски дипломат, за този човек, направил толкова много в борбата с тероризма, ще остане в сърцата ни завинаги", заявиха от руското външно министерство.Говорителят на американския държавен департамент посочи: "Ние осъждаме това насилие, какъвто и да е неговият източник. Мислите и молитвите ни са с неговото семейство".Видео, разпространено в социалните мрежи, показва как Карлов произнася реч, когато се чуват изстрели. Камерата се фокусира върху официално облечен мъж в костюм и с вратовръзка, размахващ пистолет.Според информацията той е крещял: "Не забравяйте за Алепо, не забравяйте за Сирия". След което е извикал: "Аллах е велик!".Сведенията са, че е влязъл в галерията с полицейска карта.През последните дни в Турция имаше протести заради ситуацията в Алепо, докато на политическо ниво Анкара и Москва си сътрудничеха в операция по спиране на огъня.

fasttext_language: bg


description: България и еврото

title: Врата, която се затваря

maintext:
разговори
(ЕЦБ)
.
В публичния блиц дебат той беше подкрепен и от
председателя на Българския икономически форум
. "
Според бившия финансов министър Симеон Дянков по-добре
е
да се върви напред и да не се спира само до чакалнята, тъй като в момента търпим всички негативи от фиксирания курс, а не виждаме ползите от членството във валутния съюз. Друг е въпросът дали догодина моментът ще е подходящ, тъй като Брюксел и Франкфурт имат свои сериозни проблеми за решаване. Aко преди на фокус беше Гърция, сега все по-често се говори за италианско напускане на валутния съюз.
Волфганг Мюнхау (Wolfgang Münchau).
Членство в еврозоната – плюсове и минуси
+ по-висок кредитен рейтинг на държавата
+ по-ниски лихви по кредитите
+ по-добър бизнес климат
+ по-голям контрол върху финансовата система
+ по-голяма ликвидност и по-ниска доходност по ДЦК
+ по-малки разходи при превалутиране
- засилващи се проблеми в самия валутен съюз, които в най-лошия случай означават разпадане на самата еврозона
- първоначални разходи за преминаване към еврото
- включване в спасителните механизми
- по-лесният достъп до външен ресурс може да разхлаби фискалната дисциплина
Позицията на партиите
Менда Стоянова, ГЕРБ
Приемането на страната в еврозоната е приоритет на партията, който беше включен като основна точка в предизборната програма на ГЕРБ през 2014 г. Ще бъде включен и сега. Но за съжаление влизането във валутния механизъм ERM II не е само по желание на съответната държава, нужно е и съгласието на всички държави от еврозоната. А то не е свързано само с изпълнението на икономическата политика на съответната държава, а и с определени политически фактори. Но ние сме убедени, че разговорите с всяка отделна страна в еврозоната трябва да продължат.
Борислав Гуцанов, председател на вътрешнопартийната икономическа комисия в БСП
Нашата позиция не се е променила и тя е за влизане в еврозоната. Но трябва да се отчетат някои особености на валутния съюз през последните две години като проблемите на Гърция, Италия, недобрите икономически показатели на Франция. Нужен е анализ как ще се подходи преди окончателното ни влизане, както и България да е готова - да покрива всички изисквания, за да няма сътресения в икономиката.
Валери Симеонов, съпредседател на Патриотичния фронт и председател на НФСБ
Практиката при влизането в еврозоната на други държави показва, че няколко месеца и години след това цените скачат доста сериозно. Това е един процес, който е свързан с промяна на търговските цени на изделията. Това не е добре за България, която е най-бедната страна в ЕС. Аз мисля, че няма защо да се бърза. С това ниво на доходи на населението и този състав на потребителската кошница, не би било добре да влезем в еврозоната. Иначе това си има банкови и финансови плюсове, но няма да е добре за широките слоеве от населението.
Йордан Цонев, ДПС
Влизането в еврозоната беше приоритет през 2009 г., който трябваше да бъде реализиран от Симеон Дянков. Тогава показателите на България бяха най-близо до техническите критерии за влизане в еврозоната. Сега е много трудно, защото тези показатели са много далече от стойностите през 2008 г. като икономически растеж и ниво на фискалния резерв. От тази гледна точка влизането сега е много по-нереалистично. Имам предвид и финансовата ситуация в самата Европа. След Брекзит и тежките проблеми на банковата система, особено на Италия, на Франкфурт едва ли му е до приемането на нови кандидатки в чакалнята на еврозоната. Всяка национална цел трябва да бъде промотирана и следвана в подходящото време, иначе се превръща в някаква илюзия. Към този момент на мен така ми изглежда. Иначе темата винаги е била приоритет за ДПС.
В България политическият консенсус за влизане в еврозоната започва да се разпада. Това личи от мненията на политиците, които "Капитал" взе специално по този въпрос. БСП са колебливи, ДПС подкрепят доста условно, а малките партньори в правителството от Патриотичния фронт са против. Това оставя ГЕРБ и Реформаторския блок като единствените партии, които са за членството в този ексклузивен европейски клуб. Поне според програмите им за управление.Но дали ГЕРБ наистина работят за това? Досега правителството не е успяло да направи каквито и да било сериозни постъпки към валутния съюз. Зад тази привидна мудност на политиците се крие фактът, че вратите на евроклуба обикновено стоят плътно затворени за догонващи икономики като нашата и се отварят само след конкретни и доста непопулярни реформи, каквито досега ГЕРБ не е дал знак да започва.В последните седмици финансовият министър Владислав Горанов изненадващо вдигна темата, по която иначе не се говори много. Тезата му беше, че е направен пореден опит за преговори, но оставката на правителството замразява всякакви усилия. Управителят на БНБ Димитър Радев не се съгласи.Преди няколко седмици Горанов заяви пред "Капитал", че се провеждат неформалниза влизане в т.нар. чакалня на еврозоната – ERM II, "тъй като влизането (в нея - бел.ред.) е политическо решение и зависи от склонността на членките и на ЕЦБ да се разширява еврозоната". Правителствени източници твърдят, че през септември той е имал среща по въпроса с френския финансов министър и от там е дошло обещание да пратят мисия в България, която да определи "къде сме по трасето". Следващият разговор е бил планиран с най-важния център на решения - германският финансов министър. "Капитал" не успя да получи официално потвърждение за такива проведени и планирани срещи. В отговор на парламентарно питане от депутата от Реформаторския блок Мартин Димитров преди седмица Горанов обаче изненадващо обяви: "За съжаление, на 12 декември трябваше да бъда в Берлин на среща с г-н Волфганг Шойбле, но прецених, че нямам достатъчно дълга перспектива, за да му губя времето и да държа на тази среща и затова я отложих." И поясни, че усилията на страната са насочени "към изпълнението на структурни реформи", без да уточнява какви са тези реформи. Министърът допълни също: "Напоследък сме готови за влизане в ERM, но от моя опит и консултациите, които провеждах многократно с колеги министри, винаги са ми давали съвет това да се извършва, без много да се бие тъпанът, така да се каже, като се търси политическа консултация и подкрепа на политическо ниво с основните големи държави."През всичките години, в която България формално уж отговаряше на критериите за влизане във валутния механизъм, но това така и не се случи, тези, които трябваше да лидират процеса, неофициално лансираха тезата за стратегията на тихите преговори и за "леко открехнатата врата", която не трябва да се насилва, за да не се затвори. Неизменно се посочваше притеснението, че тъй като ERM е единствената стъпка, при която Европейската централна банкаможе да наложи вето срещу приемането на нови страни в еврозоната, тя не дава толкова лесно своето разрешение - и рискът е да откаже.Проблемът на тихите преговори е, че никога не се разбира доколко се случват и докъде стигат. Поне видимо отговорът е: доникъде. Под въпрос е не само дали са положени адекватни дипломатически усилия, но и доколко вътрешната подготовка е налице. В последния си доклад за конвергенция от лятото на тази година ЕЦБ посочи, че нито една от държавите, които имат задължение да въведат еврото (България сред тях), не изпълнява всички изисквания, макар и повечето от тях да покриват числовите критерии. Една от причините е, че Програмата за оценка на финансовия сектор, която щеше да е положителна предпоставка, беше забавена с две години.Дни след изявленията на Горанов, с които на практика беше обявено замразяване на усилията заради оставката на кабинета, изказване направи гуверньорът на БНБ, който всъщност насърчи действия в обратната посока. "Сега е моментът да потвърдим ангажимента си за финансова интеграция на България в европейската финансова инфраструктура и да работим за неговото реализиране", заяви на празника на банкера Димитър РадевГеорги ТабаковАз смятам, че моментът е добър. Страните от Прибалтика се присъединиха към еврозоната в разгара на най-голямата финансова криза – нищо страшно не се случи", каза той."Следващият министър-председател на Италия ще трябва да обяснява на бъдещия германски канцлер - най-вероятно отново Ангела Меркел, че изборът на апенинската държава няма да е ЕС или вън от него, а ще е между политически съюз и италианско напускане на еврозоната. Последното би било нещо наистина катастрофално", твърди колумнистът на Financial TimesВсичко това поставя и друг въпрос - нуждата от вътрешен дебат за ползите от членството в еврозоната. Ако досега всякакви решения от този тип бяха взимани на политическо и експертно ниво, без обсъждане, сега това няма да мине така лесно. Публиката е експлозивно настроена и всеки толкова голям политически акт ще изисква сериозно количество разговори предварително. "В началото имахме едва около 15% подкрепа за влизане в еврозоната, тъй като латът се приемаше за национален символ", разказва Андрис Вилкс, бивш финансов министър на Латвия. "С какви послания променихме нагласите и промотирахме промяната: обявихме приемането на еврото за стратегия за изход от кризата. Освен това правителството отправяше послание, че и сега заради борда реално сме в еврозоната, но не участваме във вземането на решенията, и че ако направим тази стъпка, ще влезем в ядрото на Европа. За малка страна с такъв голям и непредвидим съсед като Русия това е важно", каза той по време на кръгла маса по темата, организирана в рамките на Българския икономически форум. Гедиминас Шимкус от Централната банка на Литва пък описва техния опит по-скоро като стратегия за изход от валутния борд. Според него в икономическата история почти не може да се намери пример за изход от борд освен чрез монетарен съюз и затова въпросът е бил поставен не като дали, а като кога.Това малко или много изглежда като ситуацията на България в момента. Но с променяща се политическа перспектива и без натиск за продължаване на интеграцията еврото изглежда все по-далечно.


description: Такива са заключенията от доклад на Хотелиерската асоциация на Турция (TÜROB), разпространен в понеделник и цитиран Reuters и местната преса.

title: Турски хотели свиват персонал и затварят за зимата

maintext:
Приходите от хотелски стаи са намалели с 42%
TÜROB
TÜROB
"Туристическият сектор в Истанбул за съжаление е в много лоша ситуация. Наблюдаваме огромен срив не само на чуждестранните гости, но също и на местните туристи. Прогнозираме, че в такава бизнес среда някои хотели в града ще трябва да прекратят дейност", коментира Байъндър. Спадът в заетостта идва именно заради Истанбул и Анталия, където някои хотели затвориха врати за зимата, за да спестят разходи, посочва докладът.
Байъндър предупреждава, че секторът може да пропилее и 2017 г., ако не започнат кампании за подобряване имиджа на страната.
Турски хотели са съкратили персонала си с 40%, някои затварят врати за зимата, а други с мъка връщат заеми в края на година, в която страната отчете най-ниската заетост на леглата в Европа.Такива са заключенията от доклад на Хотелиерската асоциация на Турция (), разпространен в понеделник и цитиран Reuters и местната преса.През първите 10 месеца на 2016 г. са били заети средно 50.4% от леглата, а приходите от хотелските стаи са намалели с 42%.През октомври заетостта е била 52.2%, което спад с 14 процентни пункта спрямо същия месец на 2015 г.В Истанбул процентът на заетостта в хотелите е намалял с повече от 25 пункта между януари и октомври. Средната цена за стая е слязла на 99.3 евро от 124.1 евро преди година.Това е тежък удар за индустрия, която в нормална година носи около 30 млрд. долара и дълго време бе популярна сред руснаци, араби и европейци. Спадът тази година и причинен основно от поредица атентати, включително срещу международното летище на Истанбул, и от опита за преврат с последвалото извънредно положение.Според Тимур Байъндър, президент на, спадът в заетостта спрямо предходната година е най-бързият в Европа. На някои места се запълват едва 30% от леглата, което означава, че собствениците на тези хотели работят на загуба, допълва той в официалното съобщение."Някои собственици си продадоха апартаментите, за да свързват двата края, и секторът трябваше да се раздели с четирима от десет служители." Повечето компании имат проблеми с връщането на кредити, взети с надеждата, че ще има рязко увеличаване на туристите. Дори да спрат да връщат заемите си, това няма да е удар по банковата система, защото по данни на банковия надзор BDDK през септември хотелиери са били собственици на под 1% от необслужваните кредити.След като през август започна нормализиране на отношенията с Русия се забави спадът при чуждестранните туристи. През октомври броят на идващите от чужбина е намалял по официални данни с около 25% на годишна база, което е най-бавното темпо на спад от 7 месеца насам.


description: Изкуствен интелект

title: Самоучещи се учени

maintext:
[Shutterstock]
Първата версия на Iris беше представена през февруари. Тогава софтуерът беше трениран да "слуша" речи в платформата TED, като се беше научил успешно да извлича ядрото на научни концепции. Още няколко месеца по-късно Iris вече е доста по-интелигентен научен сътрудник, който може да отбере селекция литература, да намери релевантни за дадено изследване журнали, без да трябва да се задават ключови думи. Разработката може да е интересна за академичните среди. Засега. Планът всъщност предвижда изкуственият интелект Iris да бъде самостоятелен учен - способен да формира, дори тества хипотези, за да може да извършва R&D дейности.
Интересен е и моделът, по който екипът зад Iris смята да постигне това - като развие голям общност от учени и потребители, които решават определени проблеми, за да може Iris да учи възможно най-много по най-бързия начин. Идеята им е да го направят чрез състезание за решаване на научни проблеми - Scithons. А целта е да събере хора от реално действащи компании, с реални казуси и нужда от отговори за развойната си дейност. До момента младата компания, основана едва през ноември миналата година, е получила инвестиция от 380 хил. евро от бизнес ангели.


description: Акциите преодоляха ефектите от неуспешния рефендум в Италия. Причина за това беше липсата на реакции на пазарите в еврозоната, които са очакваше да...

title: Азиатските борси с най-голям ръст от две седмици

maintext:
Акциите преодоляха ефектите от неуспешния рефендум в Италия. Причина за това беше липсата на реакции на пазарите в еврозоната, които са очакваше да са най-засегнати от оставката на премиера Матео Ренци. Най-сериозно е покачването при корейския Kospi, който нараства с 1.44%. Спад в банковия сектор понижи основния индекс в Китай Shanghai Composite (-0.2%), a Nikkei 225 нараства с 0.57%.
Информацията е актуална към 08:25ч.


description: Продажбите на дребно през ноември надскачат очакванията. На годишна база те нарастват с 10.8%, 0.6 процентни пункта над заложеното. Инвестициите в...

title: Икономиката на Китай оправдава прогнозите

maintext:
© Kim Kyung-Hoon
Продажбите на дребно през ноември надскачат очакванията. На годишна база те нарастват с 10.8%, 0.6 процентни пункта над заложеното. Инвестициите в капиталови активи са 8.3% повече, а индустриалното производство се е покачило с 6.2%. Двата индикатора са от основно значение за ръста на БВП на страната. Това не впечатли инвеститорите, като Shanghai Composite се понижава с 0.2%. Nikkei 225 продължава да расте за 6-та поредна сесия, покачвайки се с половин процент, а корейският Kospi добавя 0.23%.
Информацията е актуална към 07:55ч.


description: БДЖ губи пазарен дял в полза на частните играчи

title: Ускорение по релси

maintext:
© Цветелина Белутова
Този текст е част от специалното издание на "Капитал" Транспорт, спедиция, логистика. Всички текстове по темата може да откриете тук.
Това, което от години личи като тенденция в жп превозите, е свиването на дейността на държавния превозвач "БДЖ - Товарни превози" и увеличаването на работата на частните участници на пазара.През пролетта на тази година беше съобщено, че няма абсолютно никакъв интерес от страна на потенциални инвеститори за покупка на "БДЖ - Товарни превози". Това е станало ясно след година и половина проучване на пазара от страна на Агенцията за приватизация и следприватизационен контрол. Това беше третият опит за приватизация. Моментът за продажба обаче е изпуснат отдавна. Липсата на кандидат ще задълбочи финансовите проблеми на компанията, тъй като продажбата на товарното поделение беше една от заложените мерки за оздравяване на целия холдинг и изчистване на задълженията му. Отделно компанията ще продължи да губи пазарен дял, като най-големият клиент на БДЖ - мините, свързани с Христо Ковачки, вече имат собствена жп компания - "ТБД - Товарни превози".Най-голямата частна жп компания на българския пазар е и първата появила се още през 2005 г. - "Българска железопътна компания" (БЖК). Тя е собственост на румънската Grup Feroviar Roman, която проявяваше интерес към приватизацията на държавното товарно дружество преди няколко години. Миноритарен акционер с 25.01% е торовият завод "Агрополихим". Приходите на БЖК за 2015 г. са 39.4 млн. лв.Голям е ръстът на приходите на третият играч - българското поделение на германските железници Deutsche Bahn "Ди Би Шенкер рейл България". Компанията развива дейност в България от 2010 г. Започва с големи клиенти като медодобивния комбинат в Пирдоп "Аурубис", за който вози медния му концентрат към пристанището в Бургас. Има над 35 локомотива, извършва и маневрени превози. Осната задача на поделението в България обаче е да бъде важно звено в стратегията на компанията майка в това европейските пазари да бъдат свързани по жп с трети страни. Така през 2011 г. "Ди Би Шенкер рейл България" пусна първия си трансграничен влак, а от 2013 г. участва в превозите на товарите на Ford с транзитния влак Transfesa между Европа и Турция. В началото на 2015 г. стартира и проект с автомобилния превозвач ПИМК, за интермодални превози, при които камионите се качват на влак за Германия, като претоварването се случва в Русе, откъдето влакът тръгва за Нюрнберг."Ди Би Шенкер рейл България" е 100% собственост на DB Mobility Logistics и е част от т.нар. направление "Изток". В източното направление са още полското, румънското и унгарското поделение. Компанията майка развива партньорства и с руските железници, като съвместно с тях организира един влак на седмица от Китай към Германия посредством линията Trans Eurasia Express. Превози има и в Обединените арабски емирства чрез обединението Etihad Rail DB (между немските железници и Etihad Rail), което оперира жп линиите в арабската страна, като основно се извозва сяра през пустинята.Другата голяма компания на пазара е превозвачът на русенската "Булмаркет - ДМ" - "Булмаркет рейл карго". Отделното жп дружество беше създадено през 2014 г., като преди това жп лицензът се водеше на "Булмаркет - ДМ". Основната й дейност е внос и търговия с пропан-бутан, като компанията решава сама да организира транспорта си и да се специализира в превозите на горива. Тя вози и за други търговци на горива като "Лукойл България", "Сакса", "Инса ойл", мазут за "Полисан", както и биодизела, произвеждан от свързаното с "Булмаркет - ДМ" предприятие "Астра Биоплант". Разполага с десетина електрически и десетина дизелови локомотива с цистерни и вагони за насипни товари, за скрап, зърновози и малко цистерни за сярна киселина. Клиенти на компанията са още КЦМ, "ТисенКруп Юпитер стомана", "Интерком груп", "Оргахим".


description: И още: Убийството на руския посланик ще сближи Ердоган и Путин; Онлайн тролове, нямате ли поне малко жалост; Жалко, че Путин, Меркел и Ердоган не хващат Voyo

title: Мнения Daily - Ау, преврат срещу Цацаров!

maintext:
По същество евродокладът е каталог на мерки за преучредяване на прокуратурата на основата на изцяло нов модел.
© Юлия Лазарова
Проверяващите констатират фрапантната безотговорност на принципа "над мен е само Господ"
Случаят може да е претекст за нови репресии срещу опозицията на Ердоган
След убийството на руския посланик в Турция в понеделник, някои международни наблюдатели започнаха да го сравняват с атентата срещу ерцхерцог Франц Фердинанд, поставил началото на Първата световна война.
Фотограф: UMIT BEKTAS
Организаторите на един атентат искат именно това: да всеят страх, паника и масова истерия.
По-малко в Германия и повече извън нея в социалните мрежи начаса избуяха злорадство, ехидност и агресия. А от "Брайтшайдплац" все пак бяха изнесени 12 трупа и 49 ранени.
Фотограф: HANNIBAL HANSCHKE
Традиционните генератори на сензации с лекота превключиха от клюки на геополитика
Математици, историци, психолози, вампироведи, шамани, един митрополит (!) и други обикновени ченгета сложиха Кисинджър в малкия си джоб с геополитическите си "анализи".
Фотограф: MURAD SEZER
Евродокладът за прокуратуратаОт коментар на бившия правосъден министър Христо Иванов в неговия фейсбук профилИзлезе докладът от проверката на прокуратурата. Въпреки всички дипломатичности и балансирани замазваници (които вече бяха използвани от всякакви слузести медузи по медии и държавни институции за изопачаване на съдържанието му) присъдата е ясна.В средата на мандата на Цацаров европейските прокурори констатират тоталната липса на борба с корупцията по високите етажи на властта и фрапантната безотговорност на главния прокурор и подчинените му пред обществото по модела "над мен е само Господ (но и Той е прекалено отвратен от мен, за да ми реагира)". По същество докладът е каталог на мерки за въвеждане на отговорност и външен контрол, чиято сума представлява програма за преучредяване на прокуратурата на основата на изцяло нов модел на функциониране и взаимоотношения с обществото и останалите институции.В превод от еврократски експертите между другото препоръчват:- Създаване на специална парламентарна комисия за надзор над главния прокурор, пред която той да се отчита най-малко веднъж на три месеца;- Уреждане на механизъм за отстраняване и независимо от прокуратурата разследване срещу главния прокурор при наличието на данни за престъпление (ау, преврат срещу Цацаров!);- Засилване на съдебния контрол върху прокурорските актове;- Създаване на външен за прокуратурата инструмент за контрол на качеството на работата по конкретни дела с участието на чуждестранни прокурори (висша форма на доверието е не просто проверката, а чуждестранната проверка);- Създаване на вътрешна система на ясно носене на йерархична отговорност, залагане на конкретни цели (targets) в работата на всеки прокурор и обвързването им с реални атестации, отварящи възможност за дългоочакваната раздяла с една част от прекалено многобройните ни прокурори на основание системно несправяне с работата;- Създаване на независима от главния прокурор структура за разследване на корупцията по румънски модел;- Пълно елиминиране на предварителните проверки (мале, какво светотатство!);- Въвеждане на реална прозрачност и – на първо място – публикуване на апокрифните скрижали на вътрешните писма, инструкции и прочее умотворения, които често отменят НПК, конституцията и ЕКПЧ.------------Атентатът в АнкараОт коментар на Джошуа Кийтинг от Slate. Преводът е на "Площад Славейков"След убийството на руския посланик в Турция в понеделник, някои международни наблюдатели започнаха да го сравняват атентата срещу ерцхерцог Франц Фердинанд, поставил началото на Първата световна война. Както писах и миналата година след разговор за предстоящата Трета световна война покрай свалянето на руския изтребител в Турция, ситуацията в Сирия и Ирак – в нейния мащаб, сложност и бруталност – вече представлява "световна война" в много отношения. Онова, което се чудят хората, когато говорят за "1914" или "Трета световна война", е дали ще видим директна война между Турция и Русия (и евентуално други страни) – завръщане към смъртоносните войни между национални армии, които са рядкост от средата на ХХ век насам.Това изглежда малко вероятно, а е още по-малко вероятно да бъде провокирано от този инцидент. Връзките Русия - Турция всъщност се подобряват напоследък, отчасти и заради провалилия се опит за преврат срещу Реджеп Тайип Ердоган през лятото. Атаката от екстремист срещу руски дипломат в Турция ще даде почва за по-близко сътрудничество, а не за конфликт. Фактът, че атентатът бе извършен от турски полицай, ще захрани любителите на теории на конспирацията, но ранните индикации са, че руските държавни медии описват нападението като опит на терористи да забият клин в отношенията между Москва и Анкара, а не като свидетелство за турско предателство. Но случаят може да бъде използван като претекст за още повече ескалация на саморазправата на Ердоган с местните политически опоненти и независими медии в Турция.-------------След атаката в БерлинОт коментар на Александър Андреев за "Дойче веле"Трагедията в Берлин предизвика в така наречените социални мрежи една тъжна и за жалост очаквана реакция. По-малко в Германия и повече извън нея (лично аз наблюдавах през нощта българските коментари) в тези мрежи начаса избуяха злорадство, ехидност и агресия. А от "Брайтшайдплац" все пак бяха изнесени 12 трупа и 49 ранени, отчасти тежко.Дявол да го вземе, нима хилядите потребители, които коментираха случилото се, не изпитват поне малко жалост и съчувствие? Не, за мнозина от тях най-важно се оказа за пореден път виртуално да натрият носа на канцлерката Меркел, да избълват черната си емоция срещу исляма и арабския свят и да уведомят германците, че сами са си виновни. А това е грозно, антихуманно и цинично. Организаторите и извършителите на един атентат искат именно това: да всеят страх, да провокират паника, ако не и масова истерия.Мнозина от онези, които тази нощ изобщо не се замислиха за ужасната съдба, сполетяла миролюбивите посетители на коледния базар в Берлин, обикновено много обичат да се палят на тема подвизи, героизъм и саможертва в името на родината. Ето за тях една изненадваща новина: ако приемем, че в момента глобалният тероризъм наистина води война срещу либералния, отворен и демократичен свят, то тъкмо умиротворените, празнично настроени посетители на коледните базари са истинските герои от другата страна на барикадата. Тези десетки милиони хора живеят живота си, без да се паникьосват от заплахата. Те, гражданите, са същинските герои на модерния свят.-------------------Българската реакция на атентатитеОт коментар на Дияна Костова за "Уебкафе"Нощта на 20 декември потопи в кръв Анкара, Берлин и Цюрих, полицията в Брюксел отново бе на крак за поредната антитерористична операция. И докато на Изток и на Запад се опитваха да осмислят терора, се оказа, че на нас въобще не ни е трябвал жокер. Всеки трети събеседник в сутрешния блок на произволна национална телевизия се похвали, че той отдавна е прозрял що за ужас ще сполети Майка Евразия. Жалко, че Путин, Меркел и Ердоган не хващат Voyo.Традиционните генератори на сензации - абонати на ранобудните медии - с лекота превключиха от задкулисните клюки около седенките за новия кабинет в София до "проникновен" анализ на международното положение, от който и Кисинджър би ахнал. Математици, историци, психолози, вампироведи, шамани, един митрополит (!) и други обикновени ченгета обговарят с тревожен плам новия световен ред наравно с посланиците на България.Лесно можем да прехвърлим цялата вина на журналистите, но ще сгрешим. Това е криза на авторитетите, удавени в блато от ментета - уж-политици и уж-интелектуалци с уж-дипломи сипят акъл по уж-уважаваните медии. Точно при такива системни сътресения лъсва неспособността им да преработят адекватно "новото нормално".Дори таблоидите в Германия публикуваха само проверени данни. Едва ли ще намерите една фалшива новина през Bild или Focus.de от нощта на атентата. Интересно как не се намери нито една гадателка и контактьорка, която да се похвали, че атентаторът от полския камион й се е явил насън, след обилна вечеря с боб за врачуване.


description: Съдиите от Софийския районен съд излязоха на протест пред ВСС заради натиск и натовареност

title: Ден на гнева в съдебната система

maintext:
© Надежда Чипева
Фотограф: Цветелина Белутова Петко Петков
"Членовете на ВСС не могат да ни влязат в положението, защото тези от тях, които са били съдии, преди да отидат в съвета, никога не са били поставени в състоянието, в което сме ние. Галя Георгиева, член на дисциплинарната комисия на ВСС, е гледала по 58 дела годишно, както става ясно от атестацията й на страницата на ВСС, тя няма как да влезе в положението на този, който решава по 65 дела на месец.
И понеже едно от основанията за протест бе натискът, който се оказва чрез непрекъснатите проверки на ИВСС - атестацията на главния прокурор Цацаров също я има на страницата на ВСС. От нея се вижда, че той, докато е бил съдия, е решавал по 165 дела годишно, като е просрочвал решенията на половината от тях.
Аз съм решил за 7 месеца 470 дела и със своите 165 дела годишно не върви точно г-н Цацаров да ми държи сметка дали и по какъв начин си изписвам делата. Не за друго, а защото нито е съдия, нито е член на съдийската колегия."
Трети съдийски протест в рамките на мандата на този Висш съдебен съвет (ВСС) и втори – пред вратите на самия ВСС. Това е най-общо характеристиката на днешния ден в съдебната система.Над 300 съдии и съдебни служители – предимно от Софийския районен съд, адвокати и граждани, заприщиха в продължение на повече от два часа столичната улица "Екзарх Йосиф" пред ВСС и спряха движението. Сред протестиращите имаше и съдии от Софийския градски съд, от апелативния съд, от Върховния касационен съд. Хората скандираха "Оставка!", "Мафия!", "Цацаров вън!".Митингът бе организиран от най-натоварения съд в страната – СРС. Конкретният повод е решението на ВСС от вторник да започне поредна проверка на работата в него и срочното решаване на дела и то след сигнал на главния прокурор Сотир Цацаров. Паралелно с това, пак във вторник, съдийската колегия на ВСС взе решение да образува дисциплинарно производство срещу бившата председателка на Съюза на съдиите в България Мирослава Тодорова, за забавени дела в периода, докато бе наказана в СРС – пак след сигнал на главния прокурор Цацаров. Всичко това предизвика силно негодувание сред съдиите в СРС и съдебните служители, които са претоварени, лошо заплатени и сред тях има голяма текучество.Председателят на СРС Методи Лалов днес подаде оставка като протест срещу натиска върху съда, в понеделник се очаква оставки да подадат и четиримата заместник-председатели - Стоян Михов (ръководител на наказателното отделение) и председателките на трите граждански отделения Силвана Гълъбова, Райна Мартинова и Албена Ботева.Основният проблем е административният натиск върху СРС, който се дирижира от главния прокурор и се осъществява чрез поддържане на малък брой съдии, малко администрация с ниски възнаграждения, натовареност и др., обобщи съдията Петков Петков, който бе зам.-министър на правосъдието в екипа на Христо Иванов. Форма на такъв натиск са и непрекъснатите проверки, които се възлагат на Инспектората и зад които стои главният прокурор. Петков е един от двамата съдии в СРС, които имат персонално назначена проверка по сигнал на Цацаров, другият съдия е Мирослава Тодорова.Членове на ВСС днес бяха освиркани от събралото се множество на влизане в съвета. Група съдии и служители от СРС, начеро с ръководството на съда бяха поканени на разговор в съдийската колегия, който продължи повече от два часа при много остър тон.За първи път от много време насам представителите на мнозинството в съдийската кология, които са и крепители на статуквото, бяха вкарани в обяснителен режим. Иначе пословично гръмогласни и агресивни, днес те не си позволиха подобно поведение пред групата ядосани съдии и служители, които в прав текст им заявиха, че за пет години от началото на мандата не са предприели не просто политика, но нито една мярка за подобряване положението на съда.Изказването на Мария Кузманова, че ето, ВСС сега ще запоне да обмисля проблема и необходимите мерки предизвика толкова бурно възмущение, че за момент микрофоните забучаха. Съдията Петко Петков попита Кузманова дали е видяла колко хора й се смеят за неадекватната реплика, че започват да мислят за един от най-големите проблеми на системата на петата година от мандата си, когато той вече изтича.обърна се Петков към членовете на съвета. Докато траеше дебатът в залата, който се предаваше онлайн, протестиращите навън го следяха на мобилните си телефони, събрани на групички и коментираха оживено.Четирима членове на съдийската колегия на ВСС от малцинството – Калин Калпакчиев, Камен Иванов, Галя Карагьозова и Соня Найденова поеха ангажимент още днес да напишат конкретни предложения за подобрение на положението в съда, които ще представят на следващото заседание на съвета. Сред тях са назначаването на нови съдии от страната, повишаване на заплащането на администрацията, превеждане на средства за незабавна финална доработка на деловодната програма, за да не се налага непрекъснато да се правят ръчни справки по делата.Днешният протест на съдиите от СРС е безпрецедентен, заяви сутринта по БНР бившият правосъден министър Христо Иванов. Няма друга държава в Европа, в която съдии да излизат на протести не с искания за по-добри заплати и условия на труд, а независимост на съда, обобщи той.


description: Центърът за иновации ще бъде открит в средата на следващата година в бившата тютюнева фабрика в столицата

title: В София ще заработи пространство със споделени лаборатории

maintext:
[Athlon]
През юни 2017 г. в бившата тютюнева фабрика в София ще отвори врати "Инкубатор за иновации и креативност". Зад името всъщност стои проект на дигиталната агенция Athlon, чиято цел е на 800 кв.м. да изгради пространство със споделени високотехнологични лаборатории, център за обучения и лекции, както и споделено работно пространство. В момента се работи по план на какъв точно принцип ще се дава достъп до центъра.Целта е да се създаде творческа екосистема, която да среща хора с общи интерес. Темите, по които инициаторите предвиждат да се работи, са разнообразни - интернет на нещата, роботиката, музиката и озвучаване, различните аудио-визуални решения, дизайн, фотография и дори медицина.Архитектурният проект предвижда пространство с обща площ 800 кв.м. Сред елементите на бъдещия център са лаборатории, оборудвани с последни технологии. В тези пространства ще могат да се създават прототипи на цели завършени продукти - от софтуер и електроника до по-нискотехнологична продукция, пише в прессъобщение, изпратено от компанията инициатор."Най-вероятно някои от съоръженията като лабораториите ще се използват на абонаментен принцип", обясниха за "Капитал" от Athlon.В лабораторния комплекс на центъра ще има няколко отделения:- Еlectronics lab- Software Engineering lab- Open Device lab/ Testing lab- Sound Engineering lab.В Software Engineering lab например ще се търсят софтуерни решения от всякакъв характер, включително и от по-малки екипи, които имат идеи, но не разполагат с големи ресурси. Open Device lab/ Testing lab, или "Пространството за работа с устройства", по същината си ще предлага различни устройства, които могат да се споделят от различни екипи. То ще бъде оборудвано от Аthlon и технологични компании и ще бъде със свободен достъп за тестване и работа с устройствата.Едно от интересните съоръжения в новото пространство е Sound Engineering lab. Лабораторията е предвидена за интересуващите се от музикално инженерство и създаването на нови музикални инструменти.Освен лаборатории в иновационния център ще има и работилница за хардуерни разработки. В Makerspace ще има хардуерно оборудване за физическа работа: лазерни машини за рязане на метал, 3D принтери и други технологични иновации, които посетителите на инкубатора ще могат да ползват за целите на работата си.Предвидено е и пространство за най-младите любители на технологиите. В Robotics training centre, или залата за обучение по роботика, е предвидено да има обучения специално за деца. Работи се и по подобни обучения за възрастни.Инкубаторът за иновации и креативност ще разполага още със зали за обучения, заседателни зали, свободни зони за отдих и почивка и атрактивна кафетерия на покрива на сградата. Общите части ще са със свободен достъп за всеки, който проявява интерес. Работилниците ще са с предварително записване, обясниха още от компанията.Зад иновативния проект стои дигиталната агенция Athlon. Oсвен в столичната тютюнева фабрика компанията има офиси и е в Ню Йорк и Лондон. В САЩ дейностите са свързани с потребителски изживяване и софтуер, докато в Лондон фокусът на компанията е върху визуалния дизайн и анимация. Офисът в София се занимава с технологични решения и дигитални иновации. Сред клиентите на компанията са Deutsch Bank, British Petroleum, Motorola и Zebra и повечето по-големи рекламни агенции в Лондон.На глобално ниво компанията има около 75 служители, като 45 от тях са в софийския офис, където бизнесът оперира чрез местното дружество "Атлон Ди Пи Ес". Компанията е регистрирана тук през 2012 г., сочи справка в Търговския регистър. За 2015 г. "Атлон" има приходи от 2.2 млн. лв. и печалба от 606 хил. лв.


description: Основният индекс в Германия - DAX, затвори на нов връх за годината въпреки атентата в Берлин в понеделник

title: Акциите от финансовия сектор отново повишиха индексите

maintext:
© Peter Nicholls
Европейските акции се придвижиха до нов годишен връх. Спокойствие на пазара внесе италианското правителство, което се очаква да се включи в подкрепата на банковия сектор. Основният индекс на борсата в Милано FTSE MIB се повиши с близо процент, като банките, които очакват да получат подкрепа, поскъпнаха. Акциите на Monte dei Paschi di Siena останаха на червено, губейки процент и половина. На годишна база книжата на най-старата работеща банка са изтрили 85% от стойността си.
Банковият сектор отново беше водещ на европейските пазари, като секторният индекс EuroStoxx Banks се повиши с 1.34%. Същевременно пазарния барометър EuroStoxx 600, който следи пазара като цяло, напредна само с 0.28%.
Притъпена чувствителност
"Фактът, че европейските борси постигнаха растеж след събитията в Германия и Турция, е знак, че подобна депресираща рутина вече не предизвиква силна реакция на пазарите", коментира Конър Кампбел от Spreadex пред MarketWatch.
Основният индекс в Германия - DAX, се повиши с четвърт процент малко преди края на сесията и наближи 11.5 хил пункта. И във Франкфурт инвеститорите спекулираха с несигурното бъдеще на банковия сектор в Европа, като акциите на Deutsche Bank поскъпнаха с близо 3%, а с 2% се повиши цената на тези на Commerzbank. Емисията на Volkswagen също поскъпна, добавяйки 2.64%. Акциите на производителя на индустриални газове Linde изгубиха близо 4%, след като компанията обяви, че е постигнала споразумение в повторните преговори с Praxair за сливане на стойност 65 млрд. долара.
Френският САС 40 се повиши с половин процент, като също подобри рекорда си за годината. На борсата в Париж печелившите емисии бяха с обичайното участие на производителя на стомана ArcеlorMittal (+2%). С над процент поскъпнаха акциите на водещите френски кредитори, а подем имаше и при тези на застрахователя АХА (+1.58%).
FTSE 100 (+0.23%) преодоля ранен спад и в крайна степен затвори над 7 хил. пункта. Индексът нагоре движиха акциите на Lloyds (+2.69%) и Barclays (+2.03%), като подемът на финансовия сектор беше видим и в Лондон.
И частично придържане пак е нещо
Goldman Sachs предвиди, че спогодбата между ОПЕК и Русия за ограничаване на петрола ще бъде осъществена 84%. И това беше достатъчно за инвеститорите, като WTI поскъпна с процент до 53.56 долара за барел, а сортът брент добави 1.42% до 55.72.
Доларът поскъпна и се задържа на 14-годишния си връх. Йената се върна над 118 за долар, губейки 0.83%, а еврото остана на дъното си от 2003 г., котирайки се на 1.0381, с понижение от 0.19%. Паундът изгуби 0.35% до 1.2355, а швейцарският франк се отдалечи от паритет с долара, губейки 0.17%.


description: Преподавателят от Софийския университет пред "Капитал"

title: Нели Огнянова: Университетската работа е общуване

maintext:
© ЮЛИЯ ЛАЗАРОВА
Текстът е част от специалното издание "Най-добрите университети в България". То използва данните от Рейтинговата система на висшите училища в България 2016, създадена от консорциум "ИОО-С" в изпълнение на обществена поръчка на Министерството на образованието и науката. Системата подпомага потребителите при избор на висше училище, а в специалното издание на "Капитал" можете да намерите анализ на изводите от рейтинга, както и полезна информация за ключови специалности, университети, студентски обмен и възможности за финансиране на образованието. Изданието може да бъде намерено в дигитален вариант в библиотеката на capital.bg, а в хартиен – в търговската мрежа (OMV, Лукойл, BILLA, Inmedio, Relay, One minute, Lafka – централни обекти) или с онлайн поръчка. Всички текстове по темата можете да откриете тук.
Профил
Нели Огнянова е експерт по медийно право, доктор по право (1985 г.), доктор на политологическите науки (2006 г.) и професор в Софийския университет "Св. Климент Охридски". Преподава медийно право, комуникационни права: съвременни европейски дебати и други дисциплини. В лекциите си тя обръща голямо внимание на връзката с практиката и реалните казуси от сферата.
За правни дисциплини, каквато е медийното право, връзката с практиката минава през казуси и житейски ситуации. Често студентите идват с предубеждение, че дисциплината се свежда до запознаване с правни норми. Не е така. Основната тема в курса е свободата и отговорността. И истината във времето на post-truth журналистиката. Опитваме се да извличаме европейските демократични медийни стандарти от съдебната и регулаторна практика и да ги прилагаме към актуални ситуации.Тъй като преподавам в бакалавърски и магистърски програми, има известно различие в подхода в двете степени. В бакалавърските програми в ограничено време се обсъждат инструменти, принципи и стандарти и по технически причини възможностите за гост-лектори са по-малки.При работата с магистри е различно. В магистърската програма "Е-Европа" се записват студенти с подчертани интереси към цифровите медии и европейските политики за цифрово общество. Учебният процес се основава и на техните знания, както в много случаи и на техния опит в медии, неправителствени организации, електронна търговия и други сфери, и на тяхната мотивация за самостоятелна подготовка. Това прави курса, който водя в програма "Е-Европа", различен всяка година – първо, защото медийното право в цифровия свят е много динамично, но освен това защото студентите с конкретните си интереси и знания придават всяка година различен облик на работата. Тук участието на гост-лектори е правило. В някои години във всяко занятие наши гости са журналисти, представители на ръководствата на обществените медии, на регулаторите, хора от рекламата, от киното и театъра, от цифровите индустрии, правозащитници и цифрови активисти.Какво носи това на студентите – и аз, и студентите научаваме наистина много за начина, по който функционират медиите, за начина, по който се справят с възникващите проблеми, както и за особеностите на цифровия преход в медиите и културата. Понякога това са мотивиращи и вдъхновяващи срещи с творци, които разказват за пътя към успеха. Друг път това са уроци как България може да бъде поставена на глобалната карта в цифровите индустрии или в съвременните изкуства. Друг път се очертава печално закономерния път на лобистки решения, провал и неприлагане на правото на ЕС.Но – да повторя – университетската работа е общуване. С еднакви усилия от страна на преподавателя и гостите работата е различно успешна в зависимост от любопитството, инициативността и мотивацията на студентите. Винаги се радваме на гостите, но и на истински мотивираните студенти, които са равностойни наши партньори.В Софийския университет се полагат много усилия за модернизиране на учебния процес в трудни от финансова гледна точка времена. Рейтинговата система ни дава първо място в почти всички направления, но – интересно е да се проследи – студенти в университети на по-задни места показват по-висока удовлетвореност от учебния процес. Защо е така – може да има различни обяснения. Във всеки случай отварянето на учебния процес към практиката е заявено като задача, но различните специалности напредват с различна скорост.Нека добавя, че външни преподаватели или гост-лектори избират студенти за стаж в техните организации, а нерядко и ги назначават на работа. Това са прекрасни възможности за съчетаване на университетско обучение и практика. Съвършено неуморната Нери Терзиева е единственото име, което ще спомена като пример: години наред тя въвежда в новинарството и бакалаври, и магистри от европеистика, а и редовно взема стажанти.Да разширя въпроса – говорим за комуникационните канали в съвременното образование. Да, освен личния контакт – лекции, помагам на обучението със съдържание онлайн. Повече от десет години имам блог "Медийно право", създаден главно да спестява време на обща аудитория, която има интереси в тази област. В онези години изисквах блогове да създават и студентите, като по този начин съчетавах медийното право със задачата за медийна грамотност и цифрова компетентност.Това, което не се вижда отстрани, е, че за всеки отделен курс във всяка отделна специалност имам академични блогове – те са част от учебния процес, допълнение към лекциите и удобен начин за организиране на учебното съдържание, извеждане на акценти и добавяне на източници. Използвам за споделяне и туитър, и други платформи. В края на всеки курс правя анонимна анкета и според студентите онлайн съдържанието е полезно.В магистърските програми предложенията идват от студентите. Включвам се в уточняването на темите, но да – актуални са и изискват проучване на практика – от враждебната реч до политическата сатира онлайн.Защо е важно да се работи по практически задачи – ами, защото, ако студентите останат в сектора на медиите, културата и цифровите индустрии – това ги чака.


description: Политическата 2017

title: Ще почакаме за стабилност

maintext:
© Цветелина Белутова
Предсрочните избори са събитието, което ще "нарисува" политическата физиономия на България през 2017 г. Те ще са третите по рода си в рамките само на пет години и липсва каквато и да било гаранция, че няма да ги последват и други преди изтичането на редовния мандат през 2021 г. Има достатъчно фактори, водещи прогнозите в тази посока.В немалка степен бъдещата конфигурация ще се определи в оставащите около две работни седмици на отиващия си парламент, който се очаква да бъде разпуснат от новия президент Румен Радев, след като встъпи в длъжност на 22 януари. Ден преди депутатите да излязат в коледна ваканция, от шоуто на Слави Трифонов по бTV, превърнало се в реален политически играч, внесоха разчертаните граници на 240 едномандатни района, от които народните представители да се избират според подкрепеното в референдума предложение за мажоритарна система в два тура с абсолютно мнозинство.Шансовете за въвеждането й още на предсрочните избори са неясни, но определено не трябва да бъдат изключвани. И ако това се случи, подкрепилите я партии на практика ще разкрият участието си в новата и очевидно задкулисно скроена политическа схема. ГЕРБ, БСП и ДПС управляват в различни конфигурации през последните години, минали под знака на нарастваща нестабилност.Няма как влизането на политически неясни играчи с достатъчно финансов ресурс да си осигурят победата по места да обърне тенденцията, а просто ще я задълбочи. Ако сегашните ни проблеми са заради липса на воля за реформите, които да модернизират институциите и средата за бизнес по все още консенсусния европейски модел, такова развитие може да ни запрати в други геополитически измерения.Ако действащата избирателна система все пак не бъде променена, което е и по-възможният вариант, изборите ще донесат "още от същото" с възможни размествания в периферията. Следвайки тенденциите от президентския вот, не е изключено ГЕРБ и БСП да се окажат с изравнени сили при продължаваща консолидация вляво. След съобщението, че Първанов, Калфин и Румен Петков ще напуснат АБВ, простичкият отговор какво остава в тази партия след тях е: БСП.Сериозна е вероятността т.нар. патриоти да разбият балансьорския монопол на ДПС и да се окажат удобен за победителя коалиционен партньор. Това, разбира се, не означава, че партията на Доган ще изгуби влиянието си върху управление, затвърждаващо статуквото - политическите и икономическите лостове, с които разполага, са достатъчни и без да участва в правителство. Сговорчивост може да се очаква и от формацията на Веселин Марешки, в случай че успее да запази инерцията от четвъртото място в президентския вот.Изненада може да дойде от новата партия "Да, България" с лидер бившият правосъден министър Христо Иванов. Ако за времето до изборите около нея се консолидират формациите, заявили се срещу корупционния модел на управлението, в следващия парламент може да има реален антисистемен играч. Малко е вероятно при такова развитие сегашният остатъчен Реформаторски блок да се запази, а как партиите в него ще участват на изборите изглежда неособено интересен въпрос.ГЕРБ едва ли е в състояние да поднесе изненада. За Борисов, както изглежда, е важно да не застъпва мандатите си, които преждевременно прекратява. Управлението на БСП между тях му дава ключовото за политическата му кариера основание да обяснява неуспехите на собственото си управление с "предишните". В този смисъл можем да очакваме повторение в някакъв вид на цикъла от 2013 г., което означава всичко друго, но не и стабилност.И накрая - можем спокойно да си представим, че изгрялата през тази година политическа звезда на главния прокурор Цацаров догодина ще заблести още по-силно.


description: Евентуален нов кабинет с мандата на РБ би дал време за въвеждане на мажоритарни избори, според премиера в оставка

title: Борисов намекна за ново правителство с участието на ГЕРБ

maintext:
Въпреки че ГЕРБ вече върна проучвателния мандат за ново правителство, Бойко Борисов може да подкрепи нов кабинет
© Георги Кожухаров
Премиерът Бойко Борисов намекна за възможността да се състави ново правителство с мандата на Реформаторския блок и подкрепено от ГЕРБ. "Единственото изключение, за което си заслужава да се оттегли малко във времето (новите избори – бел. Ред.) и то само с толкова, колкото е до приемането на избирателния закон", каза Борисов в Брюксел, където вземаше участие в срещата на върха на ЕС.Според него ГЕРБ дължи на РБ да не се затваря вратата за разговори за съставяне на ново правителство, както заради досегашното им партньорство, така и "заради възможни бъдещи коалиции".Борисов подчерта, че не иска да бъде обвиняван, че заради него не е въведен мажоритарния вот. Премиерът в оставка разкритикува БСП за твърденията им, че нямало време да се промени закона.Интересно е как РБ блок обаче ще се съгласят да правят правителство само, за да дадат шанс за въвеждане на нова избирателна система, която със сигурност няма да ги облагодетелства. Мажоритарните избори по правило засилват представянето на големите партии. Освен ако остатъците от предишната пет партийна коалиция не са решили да имат по-близки отношения с ГЕРБ.


description: Инвестициите в недвижимост в момента носят по-добра доходност от спестяванията в банка, но все пак има някои особености, които е добре да отчетете

title: Имот вместо депозит

maintext:
NB!
Както всяка инвестиция, тази в недвижим имот също носи риск. Основният е от траен спад на пазарните цени, който застрашава вложения капитал в случаите, в които инвеститорът потърси бърза продажба и не може да изчака подобрение на пазарната конюнктура. Наемите, съответно доходността също варират спoред икономическия цикъл.
Не на последно място, данните от статията показват, че инвестиция в имот носи по-добра доходност от депозит в случаите, в които се инвестират собствени средства. Финансирането й с ипотечен кредит обаче при сегашните пазарни условия не във всички случаи гарантира положителен марж между доходността от наем и лихвата по ипотеката.
Ипотечните лихви са на дъното си и нови договори се сключват за около 4.62% годишно по данни на БНБ. Според консултанти на клиенти с по-добър рисков профил (лица с над 2000 лв. доказуем доход, заети в стабилни сектори като IT, фармация и т.н.) се отпускат и при нива под 4%. Но тези договори са дългосрочни и рискът от повишаване на лихвите трябва да се отчете.
С падането на лихвите през последните две години става все по-честа практика да се купуват имоти с цел отдаване под наем. Това е интересна опция за всеки, който има известни спестявания и търси по-добра доходност от тази по депозитите.Хипотезите, ако имате свободни 50 000 евро, са няколко. Съхранението на парите на депозит носи под 1% годишна лихва плюс риска неочакван обрат на политическата или друга сцена да замрази средствата. Купуването на акции изисква задълбочени познания и експертен поглед, не е лъжица за всяка уста. Остава имотът – стабилно решение в преносен и буквален смисъл.Единият вариант е да се обмисли покупка на малък магазин. Подобна стъпка не е за всеки кандидат-инвеститор, тъй като крие повече рискове, отколкото ако се купи жилищен имот.Инвестицията в търговска площ изисква по-сериозен капитал. Възможно е и да се наложи изчакване, тъй като свободните площи от този тип обичайно са дефицитни. Откриването на печеливш наемател, с когото да се установят дългосрочни отношения, също не е често срещан късмет. Данните на "Адрес" сочат, че възвращаемостта от бизнес имот може да е по-голяма от тази на жилище, но тук следва да се калкулират рискът и по-ниската ликвидност, които съпътстват магазина.Обобщено казано, при магазина има няколко условности:Обектът може да стои празен много по-дълго времеДори да се намери наемател, няма гаранция, че бизнесът му ще бъде печеливш, от което зависи и доходът на наемодателяДоходността е по-висока само ако обектът се намира в търговска зона (каквито са посочените в таблицата); отбиване в пресечна от търговската улица автоматично прави доходността сходна с тази на апартаментТърговска площ на оживена улица означава много по-голям начален капиталАпартамент може да бъде продаден винаги – бързо и лесно, стига цената му да е съобразена с пазарните условия.Разум и находчивост са задължителни, но и единствени необходими условия, за да се превърне сделката с апартамент в печеливша инвестиция. За 50 000 евро може да се купи двустайно жилище от 50 - 60 кв.м в "Младост", а след това да носи наем от 300 евро месечно.При цените на имотите и днешните нива на наемите годишната доходност от това начинание ще бъде около 6%. Когато се наложи излизане от инвестицията, продажбата на имота ще е лесна – при пазарни цени на жилищните имоти не отнема повече от 2-3 месеца, за да намерят следващия си собственик. Това е период, който не се влияе лесно от динамиката на пазара и промените в него.Какво не достига на инвеститорите, тръгнали по този път днес? Ремонт. Наглед дребен детайл, но решаващ за отдаването на всеки апартамент - от Докторската градина до "Люлин".Поглеждаме от страната на наемателите. Повечето от тях искат да живеят под наем в центъра на града, в имот с нови настилки и с нова кухня и баня. Това са задължителните атрибути, ако искат да платят само обзавеждането си, без да се налагат ремонтни дейности от тяхна страна още на входната врата. В този случай освен първоначалната сума от 2000 лева, срещу която може да се купи прилично обзавеждане, наемателите трябва да плащат поне 850 - 950 лева на месец. Въпреки многото на брой потенциални наематели тези, готови на подобна сделка, са очаквано малко.Според брокерите ремонтираните имоти на пазарни цени се отдават за ден. Въпреки тази висока успеваемост повечето собственици продължават да смятат, че пребоядисването и новият хладилник са излишен лукс. Средно 5000 лева струва бюджетната кухня, а за още 1000 лева може да се осигури козметичен ремонт на банята, която ще доведе наемател в рамките на 24 часа. "Ремонтиран имот под наем е изключително дефицитна стока. Обикновено наемателите се нуждаят от връзки или късмет, за да я открият. Затова, ако даден инвеститор я осигури, интересът към нея му е в кърпа вързан, а печалбата – сигурна", казва Илия Панайотов от "Адрес".Какво още трябва да се калкулира? В сметките трябва да се отчетат данъкът върху дохода на физическите лица (ДДФЛ) и данък сгради, които варират, но в общия случай не удрят сериозно по бюджета. Трябва да се начисли и амортизацията на имота, както и рискът от некоректен наемател. Козметичен ремонт се прави един път на пет години, а наемателите остават в апартаментите средно по две години. Като теглим чертата на всички приходи и разходи, излиза, че покупката на имот и старомодното отдаване под наем носят оптимална доходност при минимум рискове. Или поне в сравнение с другите варианти за инвестиция.Около 15 дни. Толкова е средният период, в който жилището ще бъде празно в рамките на година. Това е периодът, в който може да се направи козметичен ремонт след предходния наемател и да се намери нов. Ако инвестицията е в ново жилище – т.е. на шпакловка и замазка, трябва да се предвидят поне 10 000 лева за привеждането му в "пазарен" вид. Тогава и първоначалният период на престой на пазара ще бъде очаквано по-дълъг.


description: Правдолюб Иванов за своята изложба "От грешната страна"

title: Страшни работи

maintext:
Илюстрация "По Дюрер", 2015
Увеличаване "По Дюрер", 2015
Смаляванеа>
Со
, политически и глобални проблеми, погледнати през призмата на личните страхове, са основният акцент на новата изложба на съвременния артист и художник Правдолюб Иванов. Тя носи името "От грешната страна" и идва три години след вдъхновения от антиправителствените протести през 2013 г. творчески проект "Каквото виждаш"
Правдолюб Иванов е роден през 1964 г. в Пловдив. Завършил е Националната художествена академия, където днес е преподавател. От 1995 г. е член-основател на сдружението "Институт за съвременно изкуство" – София. Той има има сериозно участие на международната арт сцена и е бил част от престижни форуми в градове като Любляна, Сидни, Солун, Берлин, Касел, Белград, Лондон, Брюксел, Варшава. През 2007 г. заедно с Иван Мудов и Стефан Николаев представят България в кураторския проект на Весела Ножарова "Място, на което не си бил преди" на 52-ото Венецианско биенале. Произведения на Правдолюб Иванов са репродуцирани в издания като Artforum, Frieze, Flash Art и Kunstforum, както и в публикациите East Art Map и Show Time – The Most Influential Exhibitions of Contemporary Art.
Изкуството няма за цел да успокоява, дори и собствените тревоги", казва Правдолюб Иванов, който в най-новата си експозиция обединява две рисунки, видео и обекти.
"Няма шанс за универсално художествено болкоуспокояващо. Бих искал нещата ми да тревожат и забавляват едновременно. Чрез работите си се опитвам да обясня на себе си парадоксалния свят, в който живеем. Това не означава, че се опитвам да прехвърля своите тревоги върху зрителя. Вярвам, че художник не е съвсем точно професия, а изкуството не е по-важно от живота. Това, което ме интересува, е как двете – живот
и изкуството, си взаимодействат, пресичат, влияят, отричат и припокриват.
Илюстрация "Стълбата", 2015
Увеличаване "Стълбата", 2015
Смаляванеа>
Изложбата е едновременно вдъхновена от световни теми, но и от спецификата, която дава погледът от България. "Мисля, че сме част от света, в този смисъл и тревогите ни са глобални. Когато ми се наложи веднъж навън да обяснявам какво представлява детското диапроекторче, което сега е част от тази изложба, просто защото точно този дизайн не им е познат."
Проекторът е бил използван през 70-те и 80-те години на миналия век за прожекции на детски приказки, но и учебни и пропагандни филми. С него се дава пример как един обект може да е повлиял на едно поколение, но да изглежда напълно неразбираем за следващото.
"Разбрах, че има и някаква регионална и времева специфика, от която не мога да избягам. Интересното
Илюстрация "Детство", 2014
Увеличаване "Детство", 2014
Смаляванеа>
От грешната страна", трета самостоятелна изложба в кариерата на Правдолюб Иванов, може да се види в
до 7 януари.
циалниъте, че става дума за работа, която се занимава с детството и средата като формираща матрица."Sariev Contemporary


description: Очаква се одобреният купувач да стане ясен до края на годината

title: KBC и OTP подадоха ценови оферти за ОББ

maintext:
© Надежда Чипева
И двата финалиста в процедурата за продажба на Обединена българска банка (ОББ) са подали обвързващи ценови предложения, като срокът за избор на ексклузивен купувач е до края на годината. Претендентите са белгийската KBC, която е собственик на СИБанк, и унгарската OTP Group, която притежава втората по големина банка в страната – ДСК. Информацията потвърждават източници на "Капитал", запознати със сделката, като в сряда следобед и агенция Reuters я съобщи.На този етап няма данни какъв е диапазонът на офертите, но първоначалните очаквания бяха, че заради добрия кредитен портфейл особено в частта корпоративни клиенти кандидатите ще предложат над 400 млн. евро, което се равнява на около 60% от капитала й. Това е много висока оценка, като се имат предвид нивата, на които се търгуват банките в Европа. След като през тази седмица бе гласувано разпределянето на 260 млн. лв. дивидент обаче, сумата най-вероятно ще бъде по-ниска. Досега анализаторите предричаха, че ОББ ще бъде прехвърлена срещу 400 - 500 млн. евро, но най-вероятно изтегленият дивидент ще бъде приспаднат от тази сума. След него собственият капитал на ОББ би останал малко над 1 млрд. лв., като сделки на нива около 60-70% от капитала се приемат за изключително висока оценка при нива, на които се търгуват банките в Европа, под 50%.Засега няма информация за нивата на офертите. И двата кандидата разглеждат покупката на четвъртата по активи банка в България като възможност за окрупняване на пазарен дял. При KBC евентуално сливане със СИБанк би и дало трето място, докато за OTP обединение на двете банки би дало отново втора позиция, но чувствително по-близо до лидера на пазара Уникредит Булбанк.По последни данни към септември ОББ е четвъртата по размер банка на пазара с активи за 7.1 млрд. лв. Банка ДСК е втора с активи за 11.6 млрд. лв., а СИБанк е с активи за 2.8 млрд. лв.Досега официалните изявления от централите на банките са доста оскъдни. "България е един от основните ни пазари. Ако активът е атрактивен и рисковите параметри са приемливи, бихме се заинтересували от възможността за растеж чрез придобиване", е единственото, което са заявявали от KBC досега. "OTP активно търси цел за придобиване особено на пазари, на които банката вече присъства", пък е позицията от Будапеща. От продавача - гръцката NBG, досега не са съобщавали данни за сделката.Собственик на банката е Националната банка на Гърция (NBG), която заедно с останалите системно важни гръцки банки има ангажимент пред европейските донори на спасителна помощ да се раздели с нестратегически активи до края на 2017 г. Процедурата за ОББ бе задействана в момент, когато интересът към нея е висок. Рисковете бяха при поредно отлагане цената й да спадне значително.Най-вероятно името на одобрения купувач ще стане ясно до Нова година, след което страните ще влязат в преговори. Регулаторните одобрения на сделката (от БНБ и КЗК) се очакват до 60 дни след подаване на заявлението, с което окончателната продажба може да стане факт в първата половина на 2017 г.Това вероятно ще е най-голямата сделка като стойност за следващата година, тъй като другият претендент - концесията на летище София, много вероятно няма да бъде задвижена заради политическата несигурност. Продажбата ще е и втората сделка за гръцка банка в България след кризата в страната - в началото на годината приключи поглъщането на клона на Алфа банк от "Пощенска".


description: След години нерегламентирано ползване от местното ВиК нивото в язовир "Бебреш" падна до критичния минимум

title: Кой взе водата на Ботевград

maintext:
1
2 Язовир "Бебреш" е единствената алтернатива за водоснабдяването на община "Ботевград", тъй като водата от близките реки не достига
© Надежда Чипева
1
2 Въпреки че тръбата, по която ВиК "Бебреш" трябва да черпи вода от язовира е ръждясла, водомерът (вдясно) е напълно изправен, но няма какво да отчете.
© Надежда Чипева
Малките градчета си имат свои легенди. Така например фолклорът в Ботевград разказва как известен хотелски комплекс с голф игрища в Правец се захранва с вода от мистериозна тръба, излизаща от язовир "Бебреш". Към митологията наскоро се добави и едноименният ВЕЦ, който започва работа през 2014 г., с инсталирана мощност от малко над мегават и разрешение за водоползване до 1.8 млн. куб. метра годишно. Тъй като собственик и на хотелския комплекс, и на малката централа е Васил Златев, бащата на директора на "Лукойл" Валентин Златев, вече в публичното съзнание всичко е ясно и е разкрит виновникът защо водата в Ботевград и околните села често не стига.Епосът обаче рядко стига до един друг герой - местното ВиК, което има разрешение да ползва до 2.5 млн. куб. метра годишно от язовира. А то от години ползва водата от язовира не през собствената си тръба, а през изградени байпаси, свързани с тръбопровода на "Напоителни системи", която стопанисва язовира. Проблемите в случая са няколко – първо така се заобикалят водомерите, което позволява на водоснабдителната компания да ползва неясно какво количество вода безплатно. Освен това част от водата, която ВиК взима през байпасите, не преминава през пречиствателните станции.Всички си затварят очите въпреки многократните сигнали, докато Ботевград дни наред остава без вода, след като през октомври язовирът не достига своя мъртъв обем - нивото, под което водата става негодна за ползване. Едва тогава се прави съвместна проверка от "Басейнова дирекция" – Плевен, "Напоителни системи" и ВиК "Бебреш". След нея са дадени указания байпасните връзки да бъдат прекъснати и ВиК "Бебреш" да започне да ползва своя тръбопровод, на който има работещ водомер.Освен язовира ВиК "Бебреш" ползва още 12 водоизточника от близките планински реки. Те обаче осигуряват близо три пъти по-малко от необходимите количества за общо 34 хил. жители в общината, сочат данни на басейнова дирекцияДунавски район" Плевен. Освен това част от тези водохващания са занемарени и не работят, твърдят източници. Затова преди няколко години ВиК компанията иска увеличение на водните количества, които могат да ползват от язовир "Бебреш", което обаче им е отказано. По данни на бившия управител на "Напоителни системи" - клон София, Галин Кърцов през 2012 г. от язовира са били използвани малко над 4 млн. куб.м вода, от които едва 40 хил. са отишли за напояване и за промишлените предприятия, с които "Напоителни системи" има договор. Така останалите (като се изключат загубите от аварии) остават за ВиК "Бебреш", което е близо два пъти повече от разрешеното количество и четири пъти повече от договореното с "Напоителни системи".Тук идва мястото на въпросните осем байпаса, изградени още по времето на комунизма. С договор от 2011 г. "Напоителни системи" и ВиК се разбират да се ползват две от тези връзки вместо тръбата, което е в противоречие с разрешителното за водоползване. Междувременно през годините към въпросните осем байпаса се прибавят още девет, които са открити от "Напоителни системи", коментира Кърцов. Пред "Капитал" изпълнителният директор на ВиК "Бебреш" Цветозар Гаврилов коментира, че в началото на тази година някои от тези байпаси са били премахнати.Системното неплащане на задълженията на ВиК към "Напоителни системи" от 2009 г. насам допълнително влошава отношенията между двете дружества, а след 2011 г. водоснабдителната компания отказва да подпише нов договор. Така през 2014 г. тогавашният местен управител на "Напоителни системи" подава сигнал лично до главния прокурор Сотир Цацаров, в който се посочва, че през изградените байпаси ВиК "Бебреш" ползва безконтролно и без разрешение непречистена вода. Така в районна прокуратура - Ботевград, започва следствие. Това обаче не възпрепятства ВиК да продължи да работи по познатата схема.През 2016 г. следват нов сигнали, този път от Галин Кърцов до басейновата дирекция и до главното управление на "Напоителни системи", което може да нареди спирането на байпасите. През септември когато нивото на язовира пада застрашително, Кърцов уведомява и икономическата полиция, която прави проверка на язовира и констатира отдавна известното.Въпреки това в началото на ноември следствието е прекратено, като мотивите на прокуратурата са, че няма престъпление заради договорите между двете дружества от 2009 и 2011 г., с които се разрешава използването на байпасите. От прокуратурата в Ботевград обясниха за "Капитал", че по случая с пресушаването на язовира е образувана нова проверка.Междувременно към 2016 г. дълговете на ВиК към "Напоителни системи" достигат 234 хил. лв., а правата на Кърцов като управител са отнети.От "Напоителни системи" обясниха за "Капитал", че вина за ситуацията има бившият кмет на Ботевград Георги Георгиев, който през миналата година напусна ГЕРБ, след като множество проверки, сигнали в прокуратурата и одит на Сметната палата показаха мащабни нарушения и злоупотреби в общината. Според "Напоителни системи" бившият кмет категорично е отказвал да се съобрази с изискванията им, което позволявало на общинското ВиК да ползва нерегламентирано вода.Изпълнителният директор на "Басейнова дирекция" Петър Димитров коментира пред "Капитал", че не било тяхна работа да се местят във взаимоотношенията между двете дружества. Впоследствие от дирекцията обясниха, че ВиК не е глобена, защото не е установено дали са използвали въпросните байпасни връзки, което е обяснимо, след като проверки са направени едва след настъпването на водната криза през ноември и тепърва се изискват необходимите данни от ВиК "Бебреш". Неговият изпълнителен директор Цветозар Гаврилов пък коментира, че прекъсването на байпасите ще струва няколко милиона, въпреки че няколко такива връзки вече били премахнати.И макар пресушаването на язовира да произвежда решение, то нагледно показва как хилядите жители в общината стават заложник на дребни злоупотреби и зле смазани институции, които се задействат само когато вече няма как иначе.


description: Покушението срещу руския дипломат в Анкара няма да влоши руско-турските отношения

title: Русия и Турция продължават диалога за Сирия въпреки убийството на посланик Карлов

maintext:
Руският външен министър Сергей Лавров (дясно) и иранския му колега Мохамед Джавад Зариф полагат цветя пред портрета на загиналия руски дипломат, преди обсъждането на мирния процес в Сирия.
© Maxim Shemetov
"Kаквото и да каже турското правителство, убийството показва страната в най-лошата ѝ светлина - като слаба, разделена и уязвима, неспособна да осигури сигурността на висши служители в центъра на дипломатическия квартал на Анкара."
Димитър Бечев, политолог
Димитър Бечев: Убийството на посланика показва Турция в най-лошата светлина
В свой коментар, публикуван на блога на London School of Economics, политологът Димитър Бечев пише, че вчерашният атентат не само няма да влоши отношенията между Турция и Русия, а и ще даде повод Москва да поиска от Анкара допълнителни отстъпки, особено във връзка със Сирия. "Макар и турбулентни, отношенията между Русия и Турция не са така непредсказуеми. На повърхността вчерашното убийство поставя под въпрос помиряването между двете страни, но всъщност това не е така", пише Бечев.
Според него в периода 2011 - 2015 г. двете страни са се "съгласили да не се съгласяват" по отношение на Сирия и да развиват икономическите връзки помежду си. След затоплянето на отношенията това лято двете страни са разбрали, че добрите двустранни отношения са първата стъпка към общи решения за Сирия, пише още политологът. Той припомня, че турската операция "Щит на Ефрат" е започнала с благословията на Москва, а изтеглянето на бунтовниците от Алепо - с медиацията на Анкара.
"Това не означава обаче, че такова ужасно и значимо събитие няма да има своите значителни последици. Няма спор, че Русия ще подкрепи официалните турски изявления. Но на затворени врати ще си поиска цената", пише Бечев и добавя, че най-вероятно Москва ще изстиска Анкара за отстъпки в Сирия, а защо не и по други въпроси.
"Но каквото и да каже турското правителство, убийството показва страната в най-лошата ѝ светлина - като слаба, разделена и уязвима, неспособна да осигури сигурността на висши служители в центъра на дипломатическия квартал на Анкара", заключава Бечев.
Убийството на руския посланик в Турция Андрей Карлов, предадено почти на живо от телевизионните камери и Twitter каналите в понеделник, породи опасения за влошаване на руско-турските отношения, подобно на свалянето на руски бомбардировач от турски изтребители миналия ноември. Първите реакции и на двете страни обаче показват, че покушението над руския дипломат няма да доведе до замразяване на подобряващите се в последните месеци връзки между Москва и Анкара.Президентът на Турция Реджеп Тайип Ердоган и неговият руски колега Владимир Путин разговаряха по телефона веднага след инцидента, а след това и двамата излязоха с идентични публични реакции. Путин нарече атаката "несъмнена провокация, насочена към разрушаване на нормалността на двустранните връзки между Турция и Русия и мирния процес в Сирия". Руският президент добави, че отговорът на провокацията ще бъде засилена атака срещу терора и "бандитите ще го усетят"."Става дума за акт на провокация", заяви във видеообръщение, разпространено по турските медии, Ердоган. И добави: "Онези, които искат да навредят на отношенията между двете страни, няма да го постигнат." Освен това турският президент обяви, че Русия и Турция ще работят по-интензивно срещу тероризма и ще се кооперират в Сирия, което може да означава, че Москва ще получи повече отстъпки от турска страна.Политически наблюдатели имаха опасения, че насрочената за вторник среща на руския, турския и иранския външен министър в Москва може да не се състои заради инцидента, но в крайна сметка това не се случи. Тримата министри се срещнаха и проведоха серия от двустранни и тристранни разговори, за да обсъдят как ще продължи мирният процес в страната. След срещата си с иранския си колега руският външен министър Сергей Лавров заяви, че свързването на атентата с подкрепата на Москва за "войната на Дамаск срещу тероризма е неприемливо".Още в понеделник стана ясно, че стрелецът, извършил покушението срещу Карлов в Центъра за модерно изкуство в Анкара, е 22-годишният Мевлют Мерт Алтънташ, съобщава ВВС. Алтънташ е бил част от полицията за борба с безредиците в Анкара и е бил уволнен по време на чистките след преврата от 15 юни т.г. От видеозаписа, публикуван веднага след убийството, става ясно, че бившият полицай стреля няколко пъти в гърба на руския посланик, а след това крещи на турски и арабски "Не забравяйте Алепо", "Не забравяйте Сирия" и "Аллах е велик".Турските власти обявиха, че шестима души са били задържани във връзка с убийството на Карлов. Според Reuters арестувани са майката, сестрата и бащата на нападателя и още двама души, както и съквартирантът му в Анкара. Говорителят на Кремъл Дмитрий Песков обяви пред руски медии, че страната ще изпрати разследващи, които да участват в разследването на атаката.Покушението се случва дни след като на няколко места в Турция бяха организирани протести срещу руската подкрепа за сирийския президент Башар Асад. Отношенията между Ердоган и Путин се подобриха едва наскоро, след като турският президент се извини официално за сваления през ноември 2015 г. руски самолет, а Москва застана зад него по време на опита за преврат това лято. Преди това турската икономика загуби много от руските санкции, наложени заради инцидента с бомбардировача, които удариха земеделския ѝ и туристическия ѝ сектор. Въпреки затоплянето двете страни продължават да са стратегически опоненти в Сирия. Превземането на Алепо от правителствените сили на Башар Асад се случи след договорка между Москва и Анкара за изтеглянето на част от паравоенните формации, подкрепяни от Турция. Преди това турската армия започна своята операция "Ефратски щит" срещу позиции на ИДИЛ и сирийските кюрди с негласната благословия на Москва.Убийството на Карлов е първото покушение над руски дипломат от 90 години насам. По ирония на съдбата руският президент Владимир Путин е разбрал за атентата, докато е отивал на пиесата "Горе от ума", написана от друг руски дипломат, изгубил живота си по време на служба - Александър Грибоедов. Той е убит от разгневена персийска тълпа в Техеран през 1829 г.


description: Европейските акции отстъпиха от годишни върхове

title: Цената на петрола достигна най-високо равнище от юли 2015 г.

maintext:
© Handout
ОПЕК и Русия успяха да изненадат и най-песимистичните инвеститори. Организацията постигна договорка с най-големия производител за намаление на добива. Периметрите ѝ предвиждат петролният картел да ограничи добивите с 558 хил. барела дневно от началото на 2017 г., а Русия да допринесе с още 300 хил. барела. Първоначално ОПЕК се договори на ограничения от 600 хил. барела, но те са претърпели ревизия.
"Организацията направи много важна стъпка към възпрепятстване нарастването на световните запаси, което ще доведе до ребалансиране на пазара възможно най-скоро", коментира пред Reuters Дейвид Хъфтън от PVM Oil Associates. Според него водещи фактори за елиминирането на излишъците са възможността на Либия и Нигерия да възстановят добивите си, както и времето, което ще отнеме време на американските производители да се върнат към работа.
В резултат на новата сделка котировките скочиха с над 4%. Сортът WTI се тъгуваше срещу 53.69 долара за барел, а брентът за кратко премина над 57 долара и това е най-високата му цена в последните 15 месеца. Краткосрочен стимул на пазара даде изявление на енергийния министър на Ирак Джабар ал Луаби, че страната вече обмисля варианти за ограничаване на добива си.
Петролът не изведе борсите на зелено
Европейските акции отстъпиха от годишен връх след корекция в цената на част от печелившите емисии от миналата седмица. Паневропейският индекс EuroStoxx 600 се понижи с 0.29% с наближаването на края на сесията. Индексът на сините чипове EuroStoxx 50 се задържа близо до стойността си на отваряне, след като акциите на италианската петролна компания ENI поскъпнаха с 4.07%.
На борсата в Лондон основният индекс FTSE 100 се отдалечи от 7 хил. пункта, губейки 0.58%. Акциите на аутсорсинг гиганта Capita поевтиняха с 3.35%, след като през миналата седмица обяви съкращението на 2500 служители в опит да стабилизира финансите си. Печелившите емисии бяха от петролния сектор. Книжата на BHP Billiton добавиха 4.10% към цената си, а двете емисии на Royal Dutch Shell поскъпнаха с над 2%. В Париж САС 40 прекъсна 5 серии на повишение, като ръстът на цената на акциите на Total (1.86%) не беше достатъчен, за да повиши индекса. DAX не можа да преодолее спада, който отчете при отварянето на търговията във Франкфурт. Емисията на Lufthansa изгуби 2.20%, а тази на застрахователя Allianz се обезцени с 1.57%. Печеливши бяха акциите на енергийната RWE, които поскъпнаха с 3%.
В очакване на Фед
Доларът поевтиня въпреки наближаването на срещата на Фед. В сряда централната банка ще заседава, като се очаква да повиши основния лихвен процент с 0.25 процентни пункта. Еврото и паундът поскъпнаха с по 0.5% до съответно 1.0610 и 1.2664 долара. Швейцарският франк си върна 0.11% до 1.0156 за долара, а йената с е отправи към 5 сесия на спад, понижавайки се с 0.13% до 1.0155.


description: Пътуване

title: Ето ти билет, дай ми екскурзия

maintext:
[Shutterstcok]
Повечето компании, дори и нискотарифните, допускат смяна на името на билета. Тъкмо тази възможност използват и от SpareFare. Безплатната за момента платформа помага на продаващите и желаещите да купят да се свържат и гарантира сигурността на сделката за двете страни. SpareFare посредничи и предотвратява злоупотреби, като задържа парите на купувача при себе си, докато той получи услугата, и чак тогава ги превежда на преводача. Цената, на която продавате или ще купите билета или екскурзията, е чрез наддаване.
Създадената от българите Георги Ставрев, Галина Динева и Здравко Илиев платформа е онлайн от около месец и в момента там има около 80 възможни сделки за самолетни билети и няколко предлагащи се екскурзии.
Купили сте си самолетен билет или сте резервирали екскурзия, но в последния момент ви изниква неотменна задача? Благодарение на SpareFare.net можете лесно да продадете билета си без досадни разправии с авиокомпанията или туроператора.Платформата спестява таксите от връщане на купен билет и едновременно с това позволява на други да организират по-изгодно пътуване.


description: В рубриката на "Капитал Daily" ще събираме всички най-важни новини от последните седем дни

title: Седмични новини за енергетика

maintext:
1
2
3
4 © Carlo Allegri
1
2
3
4 © Юлия Лазарова
1
2
3
4 © Николай Дойчинов
1
2
3
4 © Красимир Юскеселиев
601.6 млн. евро. Това е сумата, която през миналата седмица беше преведена от държавния бюджет първо на Националната електрическа компания (НЕК), а тя от своя страна преведе на руската "Атомстройекспорт" заради съдебното решение по проекта "Белене". Плащането стана, след като от дирекция "Конкуренция" в Европейската комисия (ЕК) дадоха одобрението си, че отпуснатите средства са допустима държавна помощ.Отпускането на бюджетните средства за покриване на задължението на НЕК беше прието със специален закон от парламента през септември. В края на ноември Министерският съвет определи и условията, при които средствата ще бъдат предоставени на НЕК. Според тях компанията трябва да се разплати с "Атомстройекспорт" до 14 декември, а парите трябва да се върнат до седем години от датата на плащането. Не е ясно обаче откъде закъсалата НЕК ще намери средства, за да върне този огромен заем.Бързането на управляващите за плащането към "Атомстройекспорт" дойде, след като от руска стана беше даден ясен знак, че държат присъдените пари да бъдат платени възможно най-скоро. Впоследствие, след като решението за отпускането на средствата от държавния бюджет стана факт, Министерството на енергетиката успя да се договори, ако плащането бъде направено до 15 декември, руската компания да опрости лихвите, които се трупат от произнасянето на съда през юни. Това са 167 хил. евро на ден, което означава спестени около 23.8 млн. евро.Засега плановете на кабинета в оставка са, след като реакторите за "Белене" бъдат придобити от НЕК, активите на проекта да бъдат обособени в отделна компания и да бъде обявена процедура за приватизация.Чистата печалба на ТЕЦ "AES Гълъбово" за деветте месеца е намаляла с 29.3% до 77.7 млн. лв. Това съобщиха в сряда от американската компания АES, която е собственик на централата. Основната причина за намалението са по-ниските оперативни приходи, които се свиват с 15.4% за периода. Това води до намаление и на оперативната печалба с 15.21%.Търговският директор на дружеството Иван Цанков коментира, че това се дължи основно на намалението на цената за разполагаемост (плаща се от НЕК за поддържане на мощностите в готовност за работа) на компанията с 14% от началото на май. Промяната влезе в сила, след като НЕК изплати на двете централи "АES Гълъбово" и "КонтурГлобал Марица-изток 3" натрупани задължения в размер на около 1 млрд. лв. Цанков напомни, че намалението на цената на AES ще спести на НЕК около 50 млн. лв. годишно. Отделно централата е работила с 5% по-малко в сравнение с предходната година, което обаче ще се навакса до края на 2016 г., коментира Тодор Бележков, изпълнителен директор експлоатация на централата.Намалението на приходите на АЕS ще бъде компенсирано през 2018 г., тъй като освен намалението на цената компанията се договори с НЕК за увеличение на часовете, които ще бъде в разполагаемост.Съветници на новоизбрания американски президент Доналд Тръмп работят по планове за реорганизиране на програмите на енергийното министерство, запазване на остаряващите ядрени електроцентрали и идентифициране на служителите, участвали в климатичните политики на отиващия си държавен глава Барак Обама.Екипът на Тръмп е поискал списък с имената на служителите и подизпълнителите, които са присъствали на климатичните срещи на ООН, както и на тези, които са помогнали в развиването на новите екологични правила на администрацията на Обама. Също така е искана информация за програмите за заеми и за изследователските дейности, извършвани в енергийната и климатичната сфера. Това става ясно от вътрешен документ от 5 страници, съдържащ 65 въпроса, до който са получили достъп от Вloomberg.Документът също така посочва кои от агенциите в министерството ще бъдат критично разглеждани от новата администрация. Сред тях е Агенцията по напреднали изследователски енергийни проекти.Документът също така показва, че съветниците на Тръмп търсят начини да запазят работата на остаряващите ядрени електроцентрали в САЩ, включително чрез обсъждане на въпроса относно дългосрочното складиране на радиоактивни отпадъци.Около 200 млрд. долара ще струва обезопасяването на авариралата електроцентрала, но компанията TEPCO още не е изразходвала дори половината от този бюджет. Около 100 млрд. долара ще струва само извеждането от експлоатация на реактори 1 – 4 на АЕЦ "Фукушима Дайичи". Това каза Такафуми Ихара, мениджър на ядрената програма на японската компания TEPCO, по време на Central & Eastern Europe Nuclear Decommissioning and Waste Management Congress 2016, който се провежда днес в София, цитиран от "Публикс".В четвъртък световните агенции обявиха, че японското правителство е удвоило прогнозата си за разходите, в това число извеждане от експлоатация и компенсации за над 188 млрд. долара.Поддържането на ледена стена в почвата около електроцентралата, за да се спре заразяването на подпочвените води, се финансира отделно от японското правителство.По думите на Ихара се обмислят варианти за това как да се постъпи с около 15 хил. т използвано гориво.Пореден китайски инвеститор заяви интерес за изграждането на АЕЦ "Белене". Този път това е China National Nuclear Corporation (CNNC), която е най-голямата държавна енергийна компания в Китай. Представители на компанията имаха среща с министър-председателя Бойко Борисов и членове на правителството (в оставка), съобщи пресслужбата на кабинета. Досега интерес към проекта беше заявен официално от друга китайска компания – China General Nuclear Corporation (CGN). Преди това друга китайска копания – SNPTC, пък имаше интерес да изгради седми блок на АЕЦ "Козлодуй".По време на срещата Борисов e обяснил на представителите на CNNC, че проектът за АЕЦ "Белене" би могъл да се реализира на пазарна основа, без държавна инвестиция. От своя страна китайската корпорация е потвърдила готовността си за участие в реализацията на проекта при подобни условия.България импулсна система от ново поколение за тестване на напрежение и издръжливост на мълнии. Импулсният генератор е въведен в експлоатация преди седмица. Той ще се използва за съоръжения за високо напрежение от над 110 kV.за одобрение в енергийния регулатор. От дружеството искат увеличение от 13.53%, което означава природният газ да струва 302.99 лв. за 1000 куб. метра.Купувачите са Glencore и суверенният фонд на Катар – Qatar Investment Authority, които ще получат по 9.75% от "Роснефт", съобщиха от Кремъл.